Downloaded from YTS.MX
Official YIFY movies site: YTS.MX
Hallo, dette er et gratisopkald fra...
en indsat i Denvers arresthus.
Dette opkald vil blive optaget og aflyttet.
Hvis du vil tage opkaldet, tryk et. Hvis du vil afvise opkaldet...
Hallo?
Hej, Colorado Frihedsfond. Hvordan kan jeg hjælpe dig?
Jeg forsøger at komme ud.
Min bedstemor er syg.
Jeg har været igennem meget.
Jeg ville høre, om I kan hjælpe mig.
Jeg vil ikke miste min bedstemor, mens jeg er herinde.
Hr. McGee. Det gør mig ondt. Hvad er din kaution?
Jeg har en kaution på 10.000 dollars og en på 5.000.
Får du hjælp af en socialrådgiver i arresthuset?
Jeg havde en offentlig forsvarer.
Han blev taget af sagen, fordi den ikke var så stor.
HVER DAG ER DER 350.000 IKKE-DØMTE PERSONER I ARRESTHUSE I USA,
FORDI DE IKKE HAR RÅD TIL AT BETALE DERES KAUTION.
DENVER, COLORADO
Hej, godmorgen.
Du sagde, du måske havde nogen fra Jefferson arresthus?
Ja, jeg har. Vi har betalt kaution for hende tidligere.
Ung. Ja, altså, omkring de 30.
Okay.
Det er 5.000 dollars.
Okay, så det er fire i Denver.
En i El Paso, og måske en mere.
Ja.
En i Arapahoe og en i Jefferson? Okay.
Jeg har opdateret Payne i databasen, fordi hun har de to, fem...
Jeg sidder lige med to breve fra hende
- fra Denver arresthus. - Okay, søde. Vi tales ved.
Der er en, der har ringet fra Arapahoe arresthus klokken 8:42...
Nogen ringede klokken 7:01, men det gik jeg glip af.
Jeg håber, de ringer tilbage,
for ofte kan de ikke komme ud og ringe igen med det samme.
Jeg venter, før jeg hopper i bad, for oftest ringer de straks tilbage.
Der er flere personer i arresthuse i USA, der venter på deres retssag,
end der var personer, der afsonede straffe for 40 år siden.
Nye ting kriminaliseres, nye forseelser gøres ulovlige,
og fattige personer, immigranter og børn bures inde af nye årsager.
iPad, notesbog...
Jeg har været anholdt. Jeg har været indsat, både før og efter retssager.
Så læste jeg jura. Jeg ville have værktøjer, jeg kunne bruge.
Jeg så folk, der ikke kunne betale kaution, der erklærede sig skyldige,
når de var uskyldige, bare for at komme ud.
Kulminationen af de ting
var ikke noget, jeg havde planlagt, men jeg burde have vidst,
at selvfølgelig ville jeg
komme til at arbejde for og lede en kautionsfond.
Denver arresthus.
Dette opkald vil blive optaget og aflyttet. Vil du tage opkaldet,
så tast et.
Godmorgen, Colorado Frihedsfond.
Jeg ringer for at få nogle oplysninger.
Jeg sidder i fængsel i Denver.
Jeg har en kaution på 1.000 dollars. Jeg forsøger at få den ændret...
Ja, hr. Chavez, hvis du kan få den nedsat til 500, betaler vi den.
Okay.
En indsat i Denver arresthus.
Jeg har været her i fire uger. Der er stadig tre uger, til jeg
kan komme for retten.
Hvad er din kaution?
To tusind kontant, så...
Dette opkald vil blive optaget og aflyttet.
Jeg sidder fast her. Kan I hjælpe mig?
Har de hævet kautionen?
Ja.
Vi vil forsøge, men... 3.000 dollars er mere, end vi normalt kan betale.
Men ring igen på mandag, så kan jeg sige dig det.
Okay.
Hold ud weekenden over, okay?
En indsat i Denver arresthus.
GØR MODSTAND
Kontant kaution skulle i teorien være... Hvis nogen er anklaget,
kan retten fastsætte et beløb, der sikrer, at personen møder i retten.
Man møder op, sagen bliver afklaret, man får sine penge retur.
Resultatet er, at fattige enten sidder inde en evighed,
eller de erklærer sig skyldige for at få det overstået.
Det er ikke retfærdighed.
Det er ikke skyld eller uskyldighed.
Alle disse, bortset fra et, er fra folk, der er buret inde.
FÆNGSEL ER IKKE FEMINISTISK
Alle dem, vi betaler kaution for, er juridisk uskyldige.
De sidder kun buret inde,
fordi de ikke har råd til at betale kaution.
Denne person skriver: "Frihed er ikke gratis, men den er det værd".
Denne person får vi ud fra Jefferson. Denne person får vi ud fra Denver.
Vi får penge via donationer.
Vi bruger pengene til at betale for folks frihed.
Når deres sag er afklaret, får vi pengene retur.
Dette er fra frøken Payne, som vi henter i dag.
Dato, hendes navn, fødselsdato. Hun er 25. Hun er ung.
Adressen er Motel 6.
"Kære Colorado Frihedsfond. Hej, Kiana Marie Payne her.
Tak for al den hjælp og støtte I har givet til os indsatte.
Her er mine detaljer.
Tre kautioner forhindrer min løsladelse, 5.000, 5.000 og 1.000.
I alt 11.000 dollars."
Kiana Payne er klog, hun er selvhjulpen,
og hun har haft et par svære år.
Hun kontaktede os og havde brug for hjælp til at betale sin kaution.
Jeg husker et af hendes breve, hvor hun havde brugt farveblyanter,
og hun havde skrevet navnet Colorado Frihedsfond som en regnbue.
Jeg ved ikke, om det var bevidst, men det skilte sig ud
i stakken af breve.
Da hun kom ud, oplevede hun andre udfordringer og mødte ikke i retten,
og så blev hun anholdt igen, uden nye sigtelser.
Men som det desværre sker alt for ofte,
hævede retten hendes kaution til et meget højere beløb.
- Hvordan har du haft det? - Godt. Hvad med dig?
Godt. Okay, ikke så mange i dag. Lad os starte med frøken Payne.
Okay.
Dette arresthus er en vits.
Jeg tror ikke, han nød sit ophold.
Jeg tror, at han måske ikke...
Jeg kan ikke huske, hvor det var. Men jeg skulle finde vej,
så jeg googlede det,
og det første, der dukkede op var Yelp-bedømmelser. "Jeg nød ikke
mit ophold i Broomfield fængsel."
Hvis man har humoristisk sans...
- Ja, ikke? - ...til at gå online på Yelp
- og bedømme arresthuset... - Helt enig.
...har de ikke knækket ens humør.
Du får de her retur.
Mange tak.
Tak.
- Tak. - Det var så lidt.
- Tak. Hav en god dag. - I lige måde.
SHERIF ELIAS DIGGINS
Kontant kaution har bragt især farvede og fattige mennesker...
SHERIF I DENVER
...ud i situationer, hvor de er kommet dybere og dybere ind i
det strafferetlige system. Når man sidder inde,
går der kun omkring tre døgn, før ens liv begynder at ændre sig.
Man møder ikke på arbejde. Ens firma eller chef
lader nok ikke ens job stå åbent ret længe.
Så når man kommer ud, har man intet job.
Så skal man finde ud af at forsørge sig selv, sin familie.
Det svære er, at folk er kommet ind i
det strafferetlige system
for meget små eller mindre forseelser,
der så ryger ind i en ond cirkel.
BEFRI DEM
Når folk er på fri fod,
mens de afventer deres retssag, behøver de ikke erklære sig
skyldige bare for at blive løsladt. De kan beholde deres bolig,
de kan bevare deres job,
deres familieforhold bliver ikke ødelagt, selv kæledyr og planter,
ting, som folk ikke kan tage sig af, når de er buret inde.
Frøken Payne?
Ja.
Jeg har dine breve.
Du godeste.
Det er fantastisk. Tak.
To af dem fik jeg faktisk først på kontoret her til morgen,
så dem beholder jeg, men nu ved du, at vi fik dem.
Okay.
Hvad har du brug for først?
Mine ting er udenfor.
Okay.
Tak skal I have. Hav en god aften.
Lad os få noget mad og få en sweater på dig.
Okay.
Den vind kommer bare ud af det blå.
Den føles helt sikkert bedre end luften indenfor.
Tak for det perspektiv.
Derinde siger de:
"Hvis du var hjemløs, er det her meget bedre,"
- og så forsøger de... - Har nogen sagt det?
Det gør de fleste.
"Tre måltider om dagen, brusebad. Det må føles godt." Det siger de.
Jeg prøver ikke at sige noget til det. Lad os få noget mad.
- Okay. - Okay.
Det er næsten uvirkeligt at komme ud.
Hvor længe har du siddet inde?
Jeg har været der... lad os se, siden den 10. september.
Altså ni uger.
Hallo?
Hallo, mor.
Hej Kiana. Hvad sker der?
Colorado Frihedsfonden har lige hjulpet mig ud af arresthuset.
Okay, godt.
Jeg er prøveløsladt før retssagen. Lige nu er vi på vej
hen for at få lidt mad og så... Jeg skal bo på Motel 6.
Okay, bliv på hotellet. Gå ikke ud. Bare bliv der.
- Det skal jeg nok. Hej. - Okay. Hej, hej.
Mange tak.
Det var så lidt.
At høre at jeg ville komme ud, var lige det, jeg havde brug for.
Jeg var udsat for et seksuelt overgreb...
Du godeste.
...i arresthuset.
Bare jeg var nået frem tidligere.
Det er okay. En af pigerne bad mig...
...tage nogle stoffer. Jeg sagde nej, men sagde: "Jeg vil ikke
sladre om jer.
Jeg skal bare afsone min tid. Jeg er her bare."
Javel.
Så begyndte de at gå efter mig. Og de fik mig sendt...
- ...alene til sygeafdelingen. - Javel.
Det var der, overgrebet fandt sted...
- Det er jeg ked af. - ...et par aftener senere.
Undskyld ventetiden.
Må jeg bede om en nummer et?
Okay. Det får du. Og hvad med dig?
Må jeg bede om en jordbær-milkshake?
Lille eller stor?
- Stor. Med flødeskum. - Det skulle jeg til at sige.
- Med hvad? - Flødeskum.
Selvfølgelig.
Okay. Tak.
Jeg får dig tjekket ind. Og så finder vi en tid i morgen...
Ja. Kan vi mødes?
- Ja, vi kan sikkert... Lad mig se. - Jeg kan komme hen til jer.
Sagde hun ikke lige, du skulle blive der?
- Nå, jo. Jeg venter på dig. - Spøg til side,
men helt ærligt...
- Ja, ja. - ...hvis du bliver taget,
sætter de din kaution så højt, at vi ikke kan betale den.
- Okay. - Vi skal ikke give dem
den mulighed, okay?
- Nej. - Så vi får dig tjekket ind...
Du har mit nummer, og vi aftaler en tid til i morgen.
- Okay? - Okay.
Sikke det blæser.
Jeg tænker meget over dette arbejde
og på, hvad jeg ikke gør nok af.
Når jeg ser på listen over, hvor mange vi har fået ud fra et sted,
kan jeg kun se, hvor mange der stadig sidder inde.
Hvor mange vi ikke kan hjælpe, fordi kautionen er for høj,
eller de afsoner en straf eller der er en anden grund.
Og brevene er stilet til mig, og ofte står der:
"Kære frøken Elisabeth"...
Og ofte fortæller de virkeligt svære historier.
Nu nærmer helligdagene sig, og jeg bliver overvældet ved
at tænke på, hvem der ikke kommer hjem til Thanksgiving,
eller hvem der ikke kommer hjem til jul,
fordi der findes kontant kaution og disse bure.
Jeg arbejder hårdt på at omsætte dette til motivation til at blive ved
og tænke på, hvordan vi kan få afskaffet kontant kaution
i Colorado.
Jeg kan ikke huske min første kontakt med en betjent
eller med politiet, men jeg kan huske kontakt i en meget ung alder.
De ville sende en forælder til et arresthus
eller fængsel. De diskuterede, hvor jeg skulle sendes hen.
Der har været smertefulde sammenstød indtil for nylig.
- Må jeg røre ved dig? - Ja.
Hvor skal jeg køre dig hen?
September 2015, det er Beyoncés fødselsdag.
Det er en helligdag i mit hjem.
Også kendt som Labor Day, men...
...jeg fejrede Beyoncés fødselsdag med min veninde,
og vi var til en poolfest. Og der var en ung mand ved poolen,
der havde det rigtig skidt.
Han var tydeligvis helt ude af den.
Der er en mand, der er ved at få et mentalt tilfælde.
Jeg sagde til min veninde: "Lad os tjekke op på ham."
- Jeg tager mine nøgler. - ...og se efter.
Alt var okay og ved at blive bedre.
Og så kom politiet. Ingen havde brug for dem.
Hvad leder du efter? Stå stille. Sæt dig her.
Se på mig, Cody. Hun giver mig mine nøgler. Vi kører dig derover,
så du kan komme ind.
- Skal vi hjælpe dig? - Vi er faktisk færdige her.
Vi vil ikke gå rundt her mere.
Bruger I poolen uden tilladelse?
Er der ingen kriminalitet i Aurora, I kan tage jer af?
Der er masser af kriminalitet, men nu er jeg her.
- Det er din sidste chance. - Til at gøre hvad?
Til at forlade stedet.
- Jeg er inviteret som gæst. - Forlad ejendommen.
Pludselig bliver jeg skubbet op mod et hegn.
- Du kan ikke... - Hvad laver du?
Få hænderne væk!
Rolig nu, slap af.
Lad mig hente mine ting. Jeg vil ikke være her.
Jeg ville se til den mand.
Okay. Slap af.
Og jeg får håndjern på og bliver sigtet
for at blande mig i efterforskning, forhindring, ulovlig indtrængen.
Og at modsætte mig anholdelse. Det tilføjer de altid.
Skøre politi!
Jeg blev idømt 30 til 90 dage.
Jeg slap ud tidligere på grund af god opførsel,
så jeg var ude efter et par uger.
Det var stadig helvede.
Også selv om jeg kunne se en ende på det.
Jeg lærte kvinderne i min afdeling at kende.
Og jeg var opmærksom på, hvad de var sigtet for.
Ingen af dem burde være der.
Det, de hver især sad inde for, blev ikke fikset af, at de sad inde.
Jeg var allerede pro-afskaffelse, men den oplevelse i arresthuset
uddybede mit engagement i sagen.
Jeg er ved arresthuset i Arapahoe. I kan se det bag mig.
Det er faktisk indgangen til stedet, hvor jeg var buret inde.
Jeg er på vej væk derfra. Kautionskontoret, hvor vi...
...betalte 1.020 dollars for at købe frihed til to af vores naboer.
Jeg er tung om hjertet, fordi alle kvinderne i min afdeling, 2B,
hvor jeg sad buret inde indtil for nylig, de er der også.
Klokken er 21:30 i det skønne Denver, Colorado.
Jeg er udenfor arresthuset. Der er slud,
og jeg er på vej tilbage til arresthuset
for at betale 510 dollars og 210 dollars for to naboers frihed.
Kautionen i dag er fire a 500, 100 og to a 50 dollars.
Det er juleaften.
Vi har kollegaer, der betaler i aften i Jefferson.
Jeg er på vej til Arapahoe... og en i Inglewood.
Her er jeg ved buret i Arapahoe.
I dag forlader vi Denver fængsel.
Vi har betalt kaution i Aurora fængsel.
Vi køber frihed for folk,
inklusive folk, der er blevet plaget af politiet, af lokale betjente.
Kom ikke og sig, at jeg forvansker
det, jeg da for pokker udlever. Det er rigtig koldt,
og jeg har absolut ikke tid til at noget bliver mansplainet her.
Da de først begyndte, havde de kun et par tusind dollars
i Colorado Frihedsfonden.
Det begyndte gradvist at vokse, men langsomt.
Men da så det med George Floyd skete...
...så steg det helt fænomenalt.
De indsamlede, jeg tror, det var over 1,2 millioner dollars.
Det er vores pligt at kæmpe for vores frihed.
Det er vores pligt at vinde.
- Vi skal elske hinanden. - Vi skal elske hinanden.
- Støtte hinanden. - Støtte hinanden.
Vi har intet at miste, bortset fra vores lænker.
Vi har intet at miste...
Verden hørte om Breonna Taylor og George Floyd, og der var
en enorm stigning i hele landet af demonstranter, der blev anholdt.
- Vi skal elske hinanden! - Vi skal elske hinanden!
Denver, Colorado. Den 1. juni. Dag fire, omgang fire.
Træk jer tilbage!
SKYD IKKE! BLACK LIVES MATTER
I beordres til at sprede jer. I vil blive anholdt, hvis I...
Folk så, hvad der skete, og ville hjælpe.
Og de indså også, at der blev foretaget uretfærdige anholdelser
af folk, der protesterede mod endnu en uretfærdighed.
Forlad området nu.
Jeg så Elisabeth i TV,
ude foran demonstranterne, som hun ledte og så...
...en dag senere trådte jeg ud i lobbyen,
og det var vel tæt på midnat,
og jeg så Elisabeth i lobbyen,
og der var hun for at betale kaution for nogen.
Faktisk var hun i gang med at betale fem kautioner...
...med sit Elisabeth-trylleri, ikke?
Hun er bare... så hurtig.
Og hun siger: "Okay, her er pengene
for den og den og den."
Og jeg siger: "Hvordan har du det?"
Hun siger: "Jeg har det fint, men lad mig vise dig noget".
Og så viste hun mig, hvor hun var blevet ramt af en gummikugle.
Og jeg tænkte bare: "Elisabeth er derude,
hun leder protester om dagen.
Men om aftenen er hun her og får folk ud af fængsel."
Hvad så, abolitionist?
Hvad så, sherif? Jeg venter på, at du bliver den første abolitionist-sherif
- i landet. - Gør du?
Noget af det kan jeg godt gå med til.
- Okay. - Vi må finde ud af det.
Du har stadig folk buret inde.
- Det ved jeg. - Jeg er glad for, at du siger det.
Jeg synes jo ikke, dit job burde eksistere.
Men indtil vi får det afskaffet...
Det forstår jeg.
...så har jeg ikke noget imod, at du har stillingen.
Jeg værdsætter dig.
Som abolitionist har jeg det fint med at sige ligeud, at mit mål
er at få fængsler afskaffet. Men selve kernen
i afskaffelsen er opbygning, det handler om at skabe noget.
Så vi arbejder på at skabe
lokalsamfund, hvor folk har ren luft og rent vand
og sikre skoler uden politi, steder man kan slappe af
og lege og tilbede.
For vi ved, at når lokalsamfund har de ting, behøver man ikke fængsler.
Jeg tror ikke på det med at afskaffe politiet.
Jeg tror ikke, vi kan klare os uden arresthuse
i USA og heller ikke fængsler.
Så det er nok steder, hvor Elisabeth og jeg
har forskellige tanker om det strafferetlige system.
Det er større end det strafferetlige system. Det sorte samfund
og samfund af andre farver, vi er i en krisetilstand.
- Helt sikkert. - Og hvis vi ikke står sammen,
vil vores børn, vores børnebørn og vores børnebørns børn
være endnu dårligere stillet.
- Så vi må arbejde for sagen, ikke? - Du ved, at jeg er enig.
Det er jeg glad for. Og lige nu får jeg et opkald
fra en, der sidder buret inde.
- Så... - Okay, gør dit arbejde. Vi ses.
Okay. Tak for det. Vi tales ved.
- Farvel. - Farvel.
Hallo?
Det er Colorado Frihedsfond. Hvordan kan jeg hjælpe dig?
Jeg vil høre, om jeg kan få hjælp fra frihedsfonden?
Okay, tidligere var din kaution på en dollar...
En dollar, 100 dollars, 250 dollars. De beløb kunne vi
sagtens have betalt.
Denne kaution på 10.000 kan vi ikke betale lige nu.
Jeg vil forsøge at få kautionen nedsat,
og så vender jeg tilbage til jer.
Det gør jeg.
Okay, held og lykke. Hej.
Vi kan ikke redde folk en for en.
Der skal ske en dybdegående systemændring og politisk ændring.
Vi vil vide, at vi har gjort vores arbejde, når vi lukker dørene.
18 MÅNEDER SENERE
KATIE MARCH DEMOKRAT SOM STATSREPRÆSENTANT
Elisabeth, jeg ved, du aldrig så dig selv stille op til valg.
DISTRIKT 6 - ELISABETH EPPS VÆLGELISABETH.COM
Du har altid kæmpet udefra.
Hvad fik dig til at sige: "Ved I hvad?
Jeg vil indenfor,
og alle dem, jeg har talt med, de vil tale til mig"?
Folk bad mig gøre det, og det gør mig ydmyg og beæret.
Når vi som lokalsamfund ikke bare stemmer på en af vores egne,
men faktisk udvælger en af vores egne,
ved vi, hvem vi får. Folk bad mig. Og det gjorde de, fordi det er tid
til ægte principbaseret, progressiv ledelse.
Der er progressive i lokalstyret. Vi stiller op for at være med dem.
Og vi beder jer hjælpe os med at opdyrke og vejlede den næste gruppe
af folk, der vil hjælpe os.
De nye problemer, der holder mig vågen, de nye poser under mine øjne,
er sikkerhed i lokalsamfundet.
Jeg vil give dig dette. Jeg gav hende mit kort, men hun arbejder meget.
Jeg ved, at vi er nødt til, og vi kan investere i ting,
der faktisk giver ofre sikkerhed
og ikke bare begrænser skader efterfølgende.
ELISABETH EPPS VÆLGELISABETH.COM
Fra det øjeblik, jeg stillede op, er det spørgsmål, jeg oftest får
fra journalister og andre folk og lokalsamfund:
"Tror du, Denver er klar til en abolitionist?"
Det vil valgdagen vise.
Vi vandt!
Vi gjorde det!
VÆLG ELISABETH EPPS 15. JULI - DENVER
ENDELIG ER DET OFFICIELT! I DAG BLEV VALGRESULTATET FOR JUNI 2022
BEKRÆFTET, OG... VI GJORDE DET. VI VANDT.
Hvordan går det?
ELISABETHS DEMOKRATISKE VALGKAMP VAR EN AF DE TÆTTESTE
OG MEST TÆT FULGTE VALGKAMPE I STATEN. HUN FIK 53 % AF STEMMERNE.
Vi har givet Elisabeth en åben invitation
til at tale til jer som kommende lovgiver om sine planer fremover.
Der er 100 lovgivende distrikter i Colorado.
Jeg bor i et af de mest blå, og vi satsede alt på primærvalget.
Den, der vinder primærvalget, vinder. Men kan få trykt
sine visitkort. Jeg er repræsentant Elisabeth Epps.
Der er noget, I skal vide om mig,
for jeg skal være jeres repræsentant i staten de næste otte år.
Jeg bekymrer mig om mange ting, men dette er ingen hemmelighed.
Jeg bekymrer mig rigtig meget
om af få afskaffet rigdomsbaseret varetægtsfængsling i Colorado
og at få afskaffet kriminalisering af fattigdom.
Og for mig hænger det især sammen med kontant kaution.
Er I alle klar til at afskaffe kontant kaution i 2027?
Lad os gøre det. Og vi kan gøre en masse godt i mellemtiden.
Min evne til at træde ind i denne naturlige fortsættelse
af mit eget arbejde, den naturlige udvikling af mit engagement
er nu som abolitionist i regeringsbygningen med de ressourcer,
statens regering stiller til rådighed for mig
til at skabe gode politikker, fremsætte gode lovforslag...
Det er en gave, jeg ikke havde ventet.
DISTRIKT 6 ER DU REGISTRERET DEMOKRAT I
COLORADOS NYE DISTRIKT 6? SKRIV UNDER FOR ELISABETH EPPS
Dit opkald er blevet viderestillet til en automatisk telefonsvarer.
Jeg tænker meget på Kiana Payne.
Kiana er atter buret inde.
Gid jeg kunne sige, at det er sidste gang, hun er inde. Det håber jeg.
Men indtil vi får ændret systemet, og det gør vi,
er det sikkert, at hun vil vende tilbage,
men det behøver hun ikke. Hun er ikke farlig.
Når vi investerer i ting, der holder folk ude af arresthusene,
bliver arresthusene unødvendige, og det åbner for muligheden for
at afskaffe kontant kaution og gå videre til det næste.
Frigørelse er ikke et nulsumsspil. Hvis jeg bliver mere fri,
og mit folk får det godt, får du det også godt.
ELISABETH EPPS SIDDER NU I REPRÆSENTANTERNES HUS I COLORADO.
HUN ER FORTSAT DIREKTØR I COLORADO FRIHEDSFOND.
LOVGIVERE I MINDST ET DUSIN STATER HAR VALGT AT AFSKAFFE ELLER FORBEDRE
SYSTEMET MED KONTANT KAUTION.
BASERET PÅ EN ARTIKEL I THE NEW YORK TIMES: "VELSPÆKKEDE KAUTIONSFONDE
LÆRER AT 'BEKÆMPE DEN FRYGTELIGE PROCES'" AF NICHOLAS KULISH
Tekster af: Gitte Hovedskov